Mira Angervuo

**Mira Angervuo** (o.s. **Jokinen**, s. 25. toukokuuta 2003) oli Olga Heikkalan esittämä kuvitteellinen hahmo saippuasarjassa *[[Salatut elämät]]*, jossa hän oli mukana vuosina 2018–2023. Heikkalan esittämää hahmoa nähtiin alkuun vain silloin tällöin muutamissa jaksoissa, sillä hahmo luokiteltiin tuolloin sivuhahmoksi ja häntä nähtiinkin aluksi pätkittäin jaksoissa 3376–3520, 3579–3581 ja 3617–3618. Vakituinen hahmo Mirasta tuli jaksosta 3638 lähtien.

## Yleistä
### Perhe
Miran perheestä, menneisyydestä ja taustoista tiedetään melko vähän. Hänen biologinen äitinsä on Joanna Lumijoki ja isä Vesa Järvelä. Joanna antoi Miran adoptioon heti syntymän jälkeen, minkä takia Mira asui sijaisperheissä ja nuorisokodissa aikuisikään asti. Mira luuli pitkään vanhempiensa kuolleen auto-onnettomuudessa, mutta aikuisiällä sai kuulla totuuden ensimmäiseltä sijaisäidiltään Sirkalta. Tämän jälkeen Mira alkoi etsiä tietoa biologisesta äidistään.

Kun Mira aloittaa suhteen Viola Heleniuksen kanssa, hän muuttaa pian tämän luo Pihlajakadulle kimppakämppään, jossa Violan lisäksi asuvat tuolloin myös Sampo ja Aino Kaukovaara sekä Sabrina Mustavaara. He muuttavat myöhemmin Violan isoisän luo ja vankilasta pääsyn jälkeen Mira muuttaa Jutta Korhosen alivuokralaiseksi Aki Nikkisen omistamaan asuntoon.

## Elämä Pihlajakadulla
### Mira kiusaa Violaa
Mira on lukion oppilaskunnan entinen puheenjohtaja. Hän on myös samalla luokalla Benjaminin, Severin, Nellan ja Violan kanssa. Miralla ja Violalla on pitkään huonot välit, sillä Mira kiusaa tätä ollessaan ihastunut Severiin, kun Viola on vielä yhdessä Severin kanssa. Hän myös syyttää Violaa kaupasta varastamansa puhelimen varastamisesta, vaikka todellisuudessa Severi ja Benjamin löysivät sen Moosesta. Suosittuna oppilaana Mira kääntää nopeasti muidenkin oppilaiden päät Violaa vastaan. Miran johdolla kiusaaminen jatkuu pitkään, ja lopulta myös Violan oma ystävät alkavat empiä tytön seurassa olemista. Kiusaamisen takia Viola masentuu, yrittää itsemurhaa ja joutuu nuorisopsykiatrian osastolle.

### Mira kiinnostuu Violasta
Oppilaskunnan puheenjohtajavaaleissa juuri psykiatriselta osastolta kotiutunut Viola asettuu Miraa vastaan, mutta puheenjohtajaksi valitaankin Nella, vaikkei tämä edes ole ehdolla. Tämän jälkeen Mira pyytää Violalta anteeksi, jolloin paljastuu, että Mira on köyhä ja hänen vanhempansa kuolleet, minkä takia hän asuu nuorisokodissa. Hetken mielijohteesta Viola suutelee Miraa, ja myöhemmin Mira taas suuteli Violaa. Kun Mira tajuaa Violan kertoneen suudelmista Nellalle, ei hän halua olla missään tekemisissä Violan kanssa ja pistää tähän välit poikki.

Kun Violan äiti Linda saa tietää tyttärensä olevan ihastunut Miraan, hän läksyttää Miraa tyttärensä kaltoinkohtelusta ja ihmettelee tälle miten Viola voi olla ihastunut koulukiusaajaansa. Mira kertoo Violalle Lindan sanoista, josta Viola suuttuu. Mira saa tietää, että myös Severille ja Benjaminille oli selvinnyt kaksikon suutelu, ja Mira alkaa taas vihata Violaa. Myöhemmin Viola saa tietää Miran seurustelevan pojan kanssa, joka tosin on pelkkää kulissia. Myöhemmin Iida suutelee Violaa tarkoituksenaan saada Miran mustasukkaiseksi. 

Myöhemmin Violan ja Miran välit paranevat, ja vanhojen tanssien aikaan Viola uskaltautuu pyytämään Miraa parikseen, josta Mira kieltäytyy. Samana iltana Mira kuitenkin ilmestyy Pihlajakadulle ja myöntää Violalle olevansa ihastunut tähän, mutta kertoo, ettei uskalla olla oma itsensä eikä hänellä ole varaa tanssia Wanhoja. Hän kuitenkin uskaltautuu suutelemaan ihastustaan rappukäytävässä. Miran onneksi nuorisokodin ohjaajat kustantavat hänelle mekon.

Mira yllättää Violan ilmestymällä Mooseen juuri ennen sulkemisaikaa. Baarin omistaja Jiri antaa heidän jäädä ja he tanssivat muutaman tunnin samalla suudellen. Miran on kuitenkin palattava nuorisokotiin tarkkojen kotiintuloaikojen vuoksi. Seuraavana päivänä Mira kuitenkin saapuu Mooseen poikaystävänsä kanssa. Viola pettyy Miraan ja päättää unohtaa tämän lopullisesti.

Kun Viola 18-vuotissyntymäpäiväjuhlissaan tanssii toisen tytön kanssa, saa hän Miran mustasukkaiseksi. Mira jättää poikaystävänsä julkisesti ja häipyy juhlista. Kun Viola saa tämän kiinni kadulla, käy ilmi, että Mira oli halunnut tanssia Violan kanssa. He päätyvät tämän jälkeen sänkyyn ja alkavat seurustella Lindan vastustuksista huolimatta. Hieman myöhemmin Linda myöntää tyttärelleen olleensa liian jyrkkä Miran suhteen ja päättää yrittää suhtautua Miraan suopeammin. Mira ja Viola päättävät kertoa seurustelustaan Nellalle, Severille ja Ressulle, joiden suhtautuminen asiaan on aluksi negatiivinen Miran aiemman käytöksen vuoksi. He kuitenkin tajuavat Violan olevan onnellinen Miran kanssa ja hyväksyivät suhteen. Mira ei tosin ole valmis olemaan julkisesti lesbo koulussa ja kavereidensa edessä.

Miran käytökseen kyllästyvä Viola pistää suhteen jäihin ja kertoo tästä myös Nellalle, joka haukkuu Miran julkisesti Moosessa. Mira tajuaa, ettei oikeasti välitä muiden mielipiteistä vaan tykkää Violasta eikä enää halua peitellä sitä koulussa. Samana päivänä Mira avaa koulun keskusradion ja tunnustaa rakkautensa koko koulun kuullen. Mira ja Viola jatkavat parisuhdettaan. 

### Kihlautuminen Violan kanssa ja ero sekä kodittomaksi jääminen
Myöhemmin alkaa näkyä merkkejä siitä, että Miralla on runsaasti ylimäärästä rahaa käytössään. Violalle hän selittää asian opintotuella ja halvalla asumisella, minkä Viola uskoo. Lopulta rahojen todellinen lähde kuitenkin selviää, kun Benjamin näkee Miran strippaavan netissä. Benjamin kertoo tästä Severille ja he yhdessä tenttaavat Miraa tämän puuhista. Mira tarjoaa kavereilleen runsaasti rahaa, jonka he ottavat vastaan sillä vastineella etteivät kertoisi Miran työstä Violalle.

Jonkin ajan kuluttua Viola pyytää Miraa asumaan luokseen, koska ei kestä tämän asuinoloja nuorisokodissa. Miran työstä tietämätön Viola ihmettelee Miran kieltävää vastausta asiaan. Jonkin ajan pähkäiltyään Mira suostuu avoliittoon ja muuttaa Violan huoneeseen.

Mira ryhtyy nettistrippauksen lopetettuaan escortiksi ja tapailee miehiä rahasta. Ensimmäinen asiakas Matti haluaa pian seksiä, mutta haluton Mira huumaa tämän. Pian hän yrittää samaa uuden asiakkaan kanssa, joka kuitenkin virkoaa. Viereisessä hotellihuoneessa asuva Aaro Vaalanne pelastaa Miran, joka kertoo pelastajalleen kaiken. Tapahtuma saa Miran lopettamaan escort-hommat.

Myöhemmin Mira kuulee Violan aikeista kosia tätä, mistä Mira säikähtää ja katoaa miettimään asioita. Kotiin palatessaan Mira kuitenkin polvistuu Violan eteen ja kosii tätä. Pari menee kihloihin, mistä Linda ei aluksi ilahdu.

Jonkin ajan kuluttua Mira on jättänyt puhelimensa kotiin ja Viola lähtee viemään sitä varastolle, missä yhä luulee Miran työskentelevän. Mira säikähtää kuullessaan kenelle Viola on antanut hänen puhelimensa ja lähtee hakemaan sitä takaisin. Varastolla Matti lupaa antaa puhelimen takaisin mutta alkaa samalla kiristää Miraa, että tämä kertoo Violalle mistä Mira saa oikeasti rahansa. Mira yrittää maksaa itsensä pois kiristyksestä päästäkseen Violan kanssa Tallinnaan, mutta Matti ei huoli rahoja vaan halua Miralta seksiä. Pian he päätyvät Matin pakottamana sänkyyn.

Viola saa tietää Miran yhden illan jutusta Mattiin ollessaan viettämässä kihlajaisia Taalasmailla Elinan jätettyä vahingossa Miran puhelimen yhteyteen Jane-nimiseen laitteeseen. Mira juoksee pois paikalta ja kertoo myöhemmin Violalle ja Lindalle toimineensa escorttina ja menneensä Matin kanssa sänkyyn tämän kiristyksen takia. Viola purkaa kihlauksen, vaikka Mira haluaisi jatkaa suhdetta. Linda heittää Miran ulos kimppakämpästä ja muuttaa sinne tyttärensä tueksi. Koditon Mira nukkuu öitään muun muassa Mustavaara-yhtiöiden saunatiloissa sekä läheisessä roskakatoksessa, johon Jutta tuo hänelle ruokaa sekä Violan ja Nellan vanhoja vaatteita näiden lahjoitettua vaatteitaan tietämättä niiden saajaa.

### Uusi alku
Kun narkomaani hyökkää Miran kimppuun ja ryöstää tämän Amandasta varastetut rahat, Jutta järkyttyy ja pyytää Miraa muuttamaan luokseen. Jutta kertoo asuvansa miesystävänsä kanssa, mutta ei mainitse omaa tai miehensä Aaron nimeä. Aaro ei ilahdu ideasta, mutta tajutessaan kodittoman tytön olevan hengenvaarassa, hän suostuu Jutan ehdotukseen. Mira järkyttyy tajutessaan pelastajansa asuvan samassa rapussa missä hän itsekin Violan kanssa ennen kodittomaksi joutumista asui. Hän suostuu kuitenkin jäämään Jutan ja Aaron luokse, ja asia päätetään salata Violalta. Lopulta asia paljastuu ensin Lindalle ja sitten Violalle, joka haukkuu läheisensä ja heittää äitinsä ulos kimppakämpästä. Tilanteeseen turhautuva Mira ottaa hatkat ja palaa asumaan kadulle, mutta Linda ja Aaro törmäävät häneen sattumalta parkkihallissa. Linda alkaa sääliä Miraa ja ottaa tämän mukaansa poliisiasemalle. Linda saa Violankin tulemaan asemalle, koska tietää, että Viola haluaisi selvittää asiat Miran kanssa, vaikkei sitä suostu myöntämään. Viola ja Mira saavat puhuttua asiat halki, ja Viola myöntää vihdoin välittävänsä hänestä yhä. Viola saattaa Miran takaisin Aaron ja Jutan kotiin ja leppyy myös äitinsä suhteen, pyytäen tätä muuttamaan takaisin luokseen, mihin Linda ilomielin suostuu.

Myöhemmin Viola alkaa haikailla Miran perään, mutta ei suostu sitä muille myöntämään. Mira taasen itkee Violan perään toisaalla.

### Paluu yhteen Violan kanssa ja naimisiin meno

Pian Mira saa yllättäen työpaikan Kuopiosta, monen epäonnistuneen työhaastattelun jälkeen. Luullessaan, ettei hänellä ja Violalla ole yhteistä tulevaisuutta, hän päättää pakata tavaransa ja lähteä pois Helsingistä seuraavan aamun ensimmäisellä junalla. Viola murtuu kyyneliin Miran kertoessa muuttoaikeista. Seuraavana aamuna Nella saa Violan tajuamaan, että hän rakastaa Miraa suunnattoman paljon kaikesta huolimatta. Viola kiiruhtaa rakkauden perässä rautatieasemalle ja ehtii juuri ja juuri estää Miran junaan nousun. Hän on päättänyt antaa Miralle uuden mahdollisuuden. Mira on onnensa kukkuloilla ja muuttaa takaisin Violan luo. Kokemus Matin kanssa jää kuitenkin vaivaamaan Miraa, minkä huomattuaan Viola kertoo asiasta naapurissa asuvalle poliisille Miki Kajanderille. Huolestunut Miki käy jututtamassa Mattia, joka alkaa seurailla Miraa. Miran ja Violan hääyönä Matti hyökkää puukon kanssa Miran ja Violan huoneeseen uhaten tappaa Miran. Viola lyö Virtasta metallisella ämpärillä päähän, minkä seurauksena Matti kuolee. Paniikissa he kertovat tapahtuneesta Nellalle ja Kristianille. Etenkin Kristian järkyttyy kovasti ja on vastahakoinen auttamaan. Mira, Viola ja Nella saavat hänet kuitenkin suostuteltua mukaan rikoksen peittelyyn. He päätyvät hautaamaan ruumiin metsään, siivoamaan rikospaikan ja hävittämään muut todisteet. Viola ahdistuu syvästi ja hänestä tulee pelokas ja harhaluuloinen: hän jopa näkee kuolleen Matin elossa kadulla. Mira lupaa auttaa ja tukea vaimoaan tilanteessa kuin tilanteessa.

### Ongelmia avioliitossa, asumusero ja yhteenpaluu

Myöhemmin Mira alkaa haluta omaa lasta, mikä järkyttää Violaa, joka haluaisi opiskella ja tehdä töitä. He sopivat hankkivansa lapsen muutaman vuoden päästä, kun molemmilla on ammatit ja rahallisesti vakaampi elämäntilanne. Kumpikaan ei kuitenkaan ole tyytyväinen sopimukseen, sillä Viola ei halua äidiksi koskaan, Miralla taas haluaisi lapsen heti. Kun Mira ei enää jaksa odottaa, hän myy Jutalta saamansa matkaliput maksaakseen hedelmöityshoidot. Miralle tehdään keinohedelmöitys Violan tietämättä. Lopulta hän jättää Violan, koska heillä on eri haaveet eikä hän pystynyt olemaan tälle rehellinen. Viola muuttaa asumaan Aaron ja Jutan luo. Nellan kanssa vietetyn Moose-illan jälkeen humalainen Viola iskee päätyy harrastamaan seksiä toisen naisen kanssa. Mira saa tietää tästä mutta toteaa, ettei Violan asiat kuulu hänelle.

Hieman myöhemmin Viola ja Mira alkavat lämmitellä suhdettaan uudelleen tekstiviestitse. Kaikki näyttää jokseenkin hyvältä, kunnes paljastuu, että Mira on raskaana. Viola suuttuu ja ilmoittaa, ettei halua olla tekemisissä Miran kanssa.
Viola lähtee äitinsä Lindan luokse Ranskaan. Aaro antaa Lindan osoitteen Miralle, joka ilmestyy anoppinsa oven takana Lyonissa. Mira ja Viola riitelevät ja nukkuvat aluksi eri huoneissa. Lopulta he kuitenkin tunnustavat rakkautensa toisilleen ja jatkavat avioliittoaan. Linda varaa heille läheisestä hotellista sviitin, joka on sekä häälahja että mahdollisuus viettää häämatkaa.

### Vihkivalojen uusiminen ja Matin ruumiin löytyminen
Suomeen paluunsa jälkeen aviopari uusii vihkivalansa Violan aloitteesta, joka on myös alkanut tottumaan ajatukseen äitiydestä. Joanna ja Lasse löytävät Matin ruumiin heidän yhteisessä illanvietossaan Rauhakorvessa. Miran, Violan ja Nellan ylioppilasjuhlat keskeytyvät, kun Joanna tulee hakemaan Miran ja Violan kuulusteluihin Matti Virtasen henkirikokseen liittyen. Tytöt valehtelevat poliiseille ja pääsevät kotiin mutta tajuavat olevansa pahassa pulassa. Viola ja Nella päättävät, että ainoa vaihtoehto on myöntää totuus Lindalle ja Nellan äidille Evalle. He kokoontuvat pöydän ääreen ja Viola tunnustaa tekonsa. Ilmiriidoissa vanhojen juttujen vuoksi olevat Eva ja Linda riitelevät siitä, pitäisikö Violan tunnustaa. Eva, joka syyttää Violaa ja Miraa Nellan elämän pilaamisesta kehottaa kaksikon poliisin puheille, jolloin Nella ja Viola joutuvat heittämään heidät ulos. Nuorten tulevaisuuden vuoksi Eva ja Linda saavat kuitenkin aikaan aselevon ja alkavat suunnitella tapaa, jolla Viola, Mira, Nella ja Kristian välttäisivät vankilan. Eva vikittelee Mikiä kertomaan tutkinnasta enemmän, tietämättä, ettei Miki ole enää poliisin palkkalistoilla. Linda sen sijaan saa vanhan työnsä takaisin ja saa suunnitelmansa mukaisesti Matin tapauksen tutkittavakseen, tarkoituksenaan johtaa poliisit harhaan ja lopulta lopettaa tutkinnat kokonaan. Kaikki uudet löydökset ja johtolangat (kuten Matin vaatteelta löytyneen hiuksen) hän tietysti ilmoittaa nuorille, jotta he tietävät mitä poliisi on saanut selville ja miten heidän tulisi seuraavaksi toimia.

### Oikeudenkäynti ja vankeus
Matin ruumiin löytymisen jälkeen käynnistyy oikeudenkäynti. Kun Mira, Viola ja Nella ovat vankilassa, heitä kiusaa Ansku. Ansku muun muassa lukitsee Miran kylmiöön, jolloin Mira tämän syntymätön lapsi ovat kuoleman partaalla. Pian Mira joutuu sairaalaan, jossa hän synnyttää Ilo-vauvan. Mira karkaa sairaalasta ja Jutta ottaa hänet asumaan asuntovaunuun. Päästessään vankilasta Viola alkaa hoitaa Iloa. Mira tutustuu Elinaan, joka oli joutunut vankilaan. Miralle ja Anskulle syntyy lyhyt suhde, josta hän kertoo Elinalle. Suhde jää lyhyeksi kun he jäävät kiinni. Mira pääsee pois vankilasta.

### Oikean äidin löytäminen ja lähtö
Mira alkaa vankilasta päästyään kiinnostua juuristaan ja selvittämään mitä hänen vanhemmilleen tapahtui. Hän saa yhteyden yhteen sijaisäideistään, joka kertoo Miran vanhempien olevan sittenkin elossa eikä kuolleen auto-onnettomuudessa, kuten Miralle vuosikymmeniä on väitetty. Sijaisäiti paljastaa Miralle tämän synnyinsairaalan, jonka arkistoon Mira pääsee Jutan avustuksella. Hän löytää syntymäpäivänsä kohdalta neljän naisen nimet. Viola lupautuu auttamaan asian selvittämisessä. He löytävät jokaiselle nimelle kymmeniä numeroita ja alkavat soitella niitä läpi tekosyyn varjolla. Mira ja Viola tulevat lopulta siihen tulokseen, että ainoa vaihtoehto äidiksi on Sanna Heikkinen, mikä varmistuukin katsojille, kun tuntematon nainen hivelee tallelokerolla Miran vauvaranneketta, jossa lukee "tyttö Heikkinen". He tapaavat yhden sen nimisen, joka kuitenkin kertoo olevansa hedelmätön. Tämä Sanna kuitenkin toimittaa Jutalle toiselle Sanna Heikkiselle kuuluvan kuvan naisesta ja miehestä naamiaisasuissa, joka postinkantajan tekemän virheen vuoksi saapuikin hänelle postissa. Samaan aikaan tallelokerolla Miran äiti katselee kaulakorua, joka nähdään valokuvan naisella kaulassa. Kuvaa tutkiva Viola ei kuitenkaan kiinnitä koruun huomiota.

Myöhemmin saunalla Viola ja Nella löytävät valokuvassa nähtävän kaulakorun pukuhuoneen lattialta, mutta eivät osaa yhdistää sitä valokuvaan. Jonkin ajan kuluttua Nella on lähdössä erään miehen kanssa treffeille ja laittaa samaisen korun kaulaansa. Samana iltana Joanna saapuu kotiin ja huomaa Nellan kaulassa olevan kaulakorun. Joanna kertoo sen olevan hänen kadoksissa ollut ja tunnearvoltaan arvokas kaulakorunsa. Näin paljastuu, että Joanna Lumijoki on Miran äiti, joka on jostain syystä vaihtanut nimensä Sannasta Joannaksi. Myöhemmin Jutan työhuoneella Viola saa Nellalta tietää korun olevan Joannan ja yhtäkkiä tajuaa kuvan korun ja Joannan korun olevan identtisiä. Nellalle asia ei kuitenkaan selviä hänen ollessa hoitamassa työasioita.

Jutta etsii sairaalan tietokannasta Joannan syntymäajan, joka täsmää Miran äidin kanssa. Jutta ja Viola päättävät kertoa Miralle, että Joanna on hänen äitinsä. Joanna myöntää Miralle eläneensä toisella nimellä ja antaneensa tyttövauvan adoptioon. Hän ei kuitenkaan halua olla missään tekemisissä Miran ja tämän pojan Ilon kanssa, koska ei erityisemmin tykkää lapsista ja väittää olevansa sinut menneisyytensä kanssa. Myöhemmin Joanna myöntää Miralle tulleensa nuorena raiskatuksi ja tämän vuoksi antaneensa lapsensa pois heti synnytyksen jälkeen. Järkyttynyt Mira saa lohtua Violalta, ja ex-aviopari päätyy harrastamaan seksiä. Viola sanoo sen olleen virhe. Mira valehtelee olevansa samaa mieltä asiasta.

Hylätyksi tulleen Miran mielenterveys alkaa järkkyä, ja Linda ja Joanna löytävät hänet harhailemassa psykoosissa. Joanna pyytää Miralta anteeksi. Mira joutuu suljetulle osastolle, mutta pois päästessään hän muuttaa Balille ja kirjeitse pyytää Violaa muuttamaan Ilon kanssa luokseen. Miran onneksi Viola suostuu.

## Suhteet
### Perhesuhteet
*Joanna Lumijoki:  biologinen äiti
* Vesa Järvelä: biologinen isä
*Ilo Angervuo: poika

### Rakkaussuhteet
* Viola Angervuo: avioliitto, päättynyt, nykyinen tyttöystävä, yhteinen poika Ilo Angervuo 
* Ansku Lahti: seksisuhde, päättynyt